CELEX: 32015D1224(01)
Language: da
Date: 2015-12-14 00:00:00
Title: Europa-Parlamentets præsidiums afgørelse af 14. december 2015 om ændring af gennemførelsesbestemmelserne til statutten for Europa-Parlamentets medlemmer

24.12.2015   
            
            
               DA
            
            
               Den Europæiske Unions Tidende
            
            
               C 435/6
            
         EUROPA-PARLAMENTETS PRÆSIDIUMS AFGØRELSE
   af 14. december 2015
   om ændring af gennemførelsesbestemmelserne til statutten for Europa-Parlamentets medlemmer
   (2015/C 435/03)
   EUROPA-PARLAMENTETS PRÆSIDIUM HAR —
   under henvisning til traktaten om Den Europæiske Unions funktionsmåde, særlig artikel 223, stk. 2,
   under henvisning til statutten for Europa-Parlamentets medlemmer (1),
   under henvisning til artikel 10 og 25 i Europa-Parlamentets forretningsorden, og
   ud fra følgende betragtninger:
   
               (1)
            
            
               I overensstemmelse med artikel 69, stk. 2, i gennemførelsesbestemmelserne til statutten for Europa-Parlamentets medlemmer (2) (»gennemførelsesbestemmelserne«) foretages der efter omstændighederne en årlig indeksering af den maksimale månedlige godtgørelse af udgifter til assistance fra personlige medarbejdere som omhandlet i artikel 33, stk. 4, i disse gennemførelsesbestemmelser på grundlag af oplysninger, der er indsamlet i medfør af artikel 65 i vedtægten for tjenestemænd i Den Europæiske Union, som fastsat ved Rådets forordning (EØF, Euratom, EKSF) nr. 259/68 (3).
            
         
               (2)
            
            
               Kommissionen har i denne forbindelse fastsat tilpasningssatsen for 2015 til 2,4 %. Det maksimale månedlige beløb for godtgørelse af medlemmernes udgifter til assistenter bør derfor forhøjes til 21 892 EUR med virkning fra den 1. juli 2015. I lyset af Præsidiets afgørelse af 26. oktober 2015 (4) bør dette beløb forhøjes til 23 392 EUR med virkning fra den 1. januar 2016 —
            
         VEDTAGET DENNE AFGØRELSE:
   Artikel 1
   Artikel 33, stk. 4, i gennemførelsesbestemmelserne affattes således:
   
      »4.   Den maksimale månedlige godtgørelse af udgifter til alle de i artikel 34 omhandlede personlige medarbejdere udgør 21 892 EUR for perioden 1. juli 2015 til 31. december 2015. Dette beløb fastsættes til 23 392 EUR med virkning fra den 1. januar 2016.«
   
   Artikel 2
   1.   Denne afgørelse træder i kraft dagen efter offentliggørelsen i Den Europæiske Unions Tidende.
   2.   Denne afgørelse anvendes fra den 1. juli 2015.
   
      (1)  Europa-Parlamentets afgørelse af 28. september 2005 om vedtagelse af statutten for Europa-Parlamentets medlemmer (2005/684/EF, Euratom) (EUT L 262 af 7.10.2005, s. 1).
   
      (2)  Europa-Parlamentets Præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).
   
      (3)  EFT L 56 af 4.3.1968, s. 1.
   
      (4)  Europa-Parlamentets Præsidiums afgørelse af 26. oktober 2015 om ændring af gennemførelsesbestemmelserne til statutten for Europa-Parlamentets medlemmer (EUT C 397, 28.11.2015, s. 2).